5 สัญญาณบอกว่าคุณเป็นนักตัดสินใจทางการเงินแบบแย่ๆ
สิ่งที่ขัดขวางอนาคตอันสดใสของคุณอาจเป็นสิ่งที่คุณทำอยู่ในปัจจุบันก็เป็นได้ การเงินก็เช่นเดียวกัน พฤติกรรมผิดๆ เกี่ยวกับการใช้เงินของคุณในวันนี้ อาจเป็นต้นเหตุที่ขัดขวางความมั่นคั่งทางการเงินในระยะยาว
23 มี.ค. 2558

สิ่งที่ขัดขวางอนาคตอันสดใสของคุณอาจเป็นสิ่งที่คุณทำอยู่ในปัจจุบันก็เป็นได้ การเงินก็เช่นเดียวกัน พฤติกรรมผิดๆ เกี่ยวกับการใช้เงินของคุณในวันนี้ อาจเป็นต้นเหตุที่ขัดขวางความมั่นคั่งทางการเงินในระยะยาว 
MoneyGuru ขอเสนอ 5 สัญญาณที่บอกว่าคุณกำลังใช้เงินแบบผิดๆ อยู่
1. ไร้เป้าหมายทางการเงินเป้าหมายที่ชัดเจนเป็นกลยุทธ์ที่ดีในการบรรลุสิ่งใดก็ตาม คุณจึงควรตั้งเป้าหมายและขั้นตอนในการทำสิ่งนั้นให้สำเร็จ การทำงานโดยไม่มีเป้าหมายทำให้การบรรลุผลเป็นไปได้ยาก ขณะเดียวกัน การมีเป้าหมายชัดเจนแต่ไม่ได้วางแผนขั้นตอนก็ทำให้ยากต่อการบรรลุผลเช่นกัน การไม่มีเป้าหมายและแผนปฏิบัติที่ชัดเจนอาจทำให้สถานะทางการเงินของคุณแย่ลงด้วย
2. จ่ายหนักช้อปปิ้งไม่ใช่เรื่องผิด แต่ต้องอย่าช้อปเกินกำลัง คุณควรควบคุมความ ‘อยาก’ ซื้อของคุณไม่ให้เกินเงินที่มีในกระเป๋า มิฉะนั้นคุณอาจจะต้องทุกข์ทรมานกับการใช้เงินแบบเดือนชนเดือน หรือเป็นหนี้บัตรเครดิตได้ ดังนั้น การไม่ควบคุมงบการใช้จ่ายให้ดีจึงเป็นสิ่งที่ขัดขวางความมั่งคั่งทางการเงินของคุณอย่างมาก
3. ให้ความสำคัญกับภาพลักษณ์ ‘ไฮโซ’ เกินไปไม่มีใครสนใจจริงๆ หรอกว่าคุณจะใช้ของแบรนด์เนมหรือไม่ น่าเสียดายที่หลายคนกลับไปให้ความสำคัญกับ ‘ลุคไฮโซ’ เหลือเกิน จนใช้เงินกับเรื่องนี้มากเกินจำเป็น  โดยหารู้ไม่ว่า การทำให้ตัวเองดูรวยนั่นแหละ เป็นสิ่งที่ขัดขวางไม่ให้ตนเองรวยจริงๆ
4. อยากรวยทางลัดความสำเร็จทางการเงินไม่มีทางลัด แต่เป็นผลรวมของเวลาและความพยายาม (และโชคในบางครา) ฐานะที่มั่นคงไม่ได้มีทางลัด นอกจากนี้ คุณควรพยายามลองทำสิ่งใหม่ๆ ที่ไม่คุ้นเคยอย่างสม่ำเสมอ เพื่อผลของความพยายามนั้นที่อาจจะดีเกินคาดไว้
5. ไม่มีงบฉุกเฉิน ชีวิตมีช่วงขึ้นและลงที่คุณไม่สามารถคาดการณ์ได้ การมีเงินเก็บก้อนหนึ่งไว้ใช้สำหรับฉุกเฉิน จึงเป็นสิ่งที่จำเป็น หากคุณไม่ได้สำรองเงินส่วนนี้ไว้ หากเกิดอะไรขึ้นมา คุณจะต้องเฉือนเงินเก็บระยะยาวมาใช้ ซึ่งทำให้เงินเก็บคุณไม่เพิ่มขึ้นสักที
หากคุณมีสัญญาณเหล่านี้ ถึงเวลาแล้วที่จะเริ่มปรับปรุงพฤติกรรมการใช้เงินของคุณ เพราะตัวคุณนั่นแหละที่เป็นคนได้ประโยชน์จากการเปลี่ยแปลง การตัดสินใจทางการเงินที่ดีในวันนี้ จะส่งผลต่อเนื่องที่ดีกับชีวิตคุณในอนาคตอย่างแน่นอน
คุณสามารถศึกษาเคล็ดลับทางการเงินอื่นๆ ได้ที่ MoneyGuru ครับ